עשרים וארבע שעות (אלבום)

עשרים וארבע שעות הוא אלבום הבכורה של להקת הרוק הישראלית "בנזין", שיצא לאור בשנת 1982.

לאחר הצטרפותו של יעקב גלעד ללהקה והפיכתו למנהלם האמנותי, עברו חברי להקת "ברקת" לתל אביב, ושינו את שמם ל"בנזין". חברת התקליטים סי בי אס החתימה אותם על חוזה, וכך יצא אלבומם הראשון, שהניב להיטי ענק רבים, כגון: "יום שישי", "חופשי זה לגמרי לבד", "תני לי סיבה" ו"גשם". האלבום מכיל השפעות ברורות של רוק כבד, וכן בלוז רוק. האלבום עצמו הצליח מאוד במכירות ומכר למעלה מ-50,000 עותקים. השיר "יום שישי" נבחר כ"שיר השנה" במצעד הפזמונים העברי השנתי של רשת ג'. כמו כן, בנזין זכתה בתואר "להקת השנה".

כל השירים נכתבו על ידי יעקב גלעד והולחנו על ידי יהודה פוליקר, פרט לשיר "גשם" שהלחין קיטש אמסלם. חברי הלהקה עיבדו והפיקו מוזיקלית את כל השירים במשותף עם יעקב גלעד, יעקב מורנו ויהודית רביץ.

האלבום ביסס את מעמדה כאחת מלהקות הרוק המצליחות בישראל, וגישתה המוקפדת, הן במובן האמנותי והן במובן הטכני, היוו מודל איכות ללהקות שבאו אחריה, והשפיעו רבות על תעשיית המוזיקה בישראל.

על עטיפת האלבום נראים חברי הלהקה עומדים על גשר מוזס בתל אביב בשעת בין ערביים (צילום מאת מיכל היימן).

רשימת השירים

מבצעים
יהודה פוליקר - שירה (פרט ל"גשם" ו"תני לי סיבה"), קולות ליווי, גיטרה חשמלית וגיטרה אקוסטית
קיטש אמסלם - גיטרה, שירה ("גשם"), קולות
בנג'ו קמחי - בס
אלי חדד - תופים, שירה ("תני לי סיבה"), קולות
יהודית רביץ - גיטרה 12 מיתרים ב"גשם", טמבורין, קולות

קישורים חיצוניים

 האלבום באתר מומה

הערות שוליים 

אלבומים בעברית
אלבומי רוק ישראליים
אלבומי בכורה מ-1982
אלבומי פלטינה בישראל
אלבומי יהודה פוליקר
אלבומי חברת CBS